**Hrvatski zavod za mirovinsko osiguranje**

**Središnja služba**

**raspisuje**

**J A V N I N A T J E Č A J**

**za zasnivanje radnog odnosa u**

**PODRUČNOJ SLUŽBI U ZAGREBU**

*Tvrtkova 5, 10000 Zagreb*

**1) stručni savjetnik (red.br.sist. 42) u Odsjeku za rješavanje o pravima iz mirovinskog osiguranja (m./ž.), četiri izvršitelja – vježbenika** na neodređeno vrijeme.

Uvjet:

* završen diplomski sveučilišni studij pravne struke ili specijalistički diplomski stručni studij javne uprave.

**2) stručni savjetnik (red.br.sist. 48) u Odsjeku za rješavanje o pravima hrvatskih branitelja, djelatnih vojnih osoba, policijskih službenika i o pravu na doplatak za djecu (m./ž.), jedan izvršitelj – vježbenik** na neodređeno vrijeme.

Uvjet:

* završen diplomski sveučilišni studij pravne struke ili specijalistički diplomski stručni studij javne uprave.

**3) stručni savjetnik (red.br.sist. 58) u Odsjeku za rješavanje o pravima primjenom uredbi Europske unije (m./ž.), jedan izvršitelj – vježbenik** na neodređeno vrijeme.

Uvjet:

* završen diplomski sveučilišni studij pravne struke ili specijalistički diplomski stručni studij javne uprave.

Probni rad za vježbenike (vježbenički staž) traje 12 mjeseci. U svojstvu vježbenika primaju se osobe sa završenim obrazovanjem određenog stupnja stručne spreme i struke, bez radnog iskustva na odgovarajućim poslovima ili s radnim iskustvom kraćim od vremena određenog za vježbenički staž.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na javni natječaj pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na ostale kandidate pod jednakim uvjetima.

Kandidati koji se pozovu na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskoga rata i članovima njihovih obitelji (Narodne novine, br. 121/17, 98/19 i 84/21) a u trenutku podnošenja prijave ispunjavaju uvjete za ostvarivanje toga prava dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozovu na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine, broj 84/21) a u trenutku podnošenja prijave ispunjavaju uvjete za ostvarivanje toga prava dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozovu na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti rješenje ili potvrdu o priznatom statusu, izjavu da do sada nisu koristili pravo prednosti pri zapošljavanju po toj osnovi te dokaz iz kojeg se vidi na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozovu na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20), uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg se vidi na koji je način prestao radni odnos kod posljednjeg poslodavca (rješenje, ugovor, sporazum i sl.).

U prijavi na javni natječaj kandidati trebaju navesti:

* **osobne podatke** (ime i prezime, adresu stanovanja, broj telefona, odnosno mobitela i po mogućnosti e-mail adresu)
* **redni broj i naziv radnog mjesta na koje se prijavljuju**.

**Kandidati koji se prijavljuju na više radnih mjesta dužni su za svako radno mjesto podnijeti zasebnu prijavu sa svim traženim prilozima, uz obvezno navođenje radnog mjesta na koje se prijavljuju.**

**Uz prijavu kandidati su dužni priložiti:**

* životopis
* dokaz o hrvatskom državljanstvu (preslika domovnice ili drugi dokaz)
* dokaz o odgovarajućem stupnju obrazovanja (preslika diplome). Kandidati koji su stručnu spremu stekli u inozemstvu trebaju priložiti i mišljenje o inozemnoj obrazovnoj kvalifikaciji u skladu s odredbama Zakona o priznavanju i vrednovanju inozemnih obrazovnih kvalifikacija (Narodne novine, broj 69/22), a u skladu s prethodnim propisom rješenje o priznavanju inozemne obrazovne kvalifikacije, uz pojašnjenje iz kojega se vidi o kojem je stupnju i razini obrazovanja riječ te s kojim stupnjem, odnosno razinom obrazovanja je u Republici Hrvatskoj izjednačeno.
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje iz područja radnih odnosa, ne stariji od mjesec dana (e-Radna knjižica).

Dokazi o ispunjenju formalnih uvjeta prilažu se u neovjerenoj preslici, a prije izbora kandidata predočit će se Hrvatskom zavodu za mirovinsko osiguranje u izvorniku.

Hrvatski zavod za mirovinsko osiguranje koristit će i dalje obrađivati podatke u svrhu provedbe natječajnog postupka, u skladu s propisima koji reguliraju zaštitu osobnih podataka.

Pisane prijave s dokazima o ispunjavanju formalnih uvjeta objavljenima u ovom natječaju podnose se **do 31. listopada 2023.** na adresu: Hrvatski zavod za mirovinsko osiguranje, Središnja služba, A. Mihanovića 3, 10000 Zagreb, s naznakom: „Prijava na javni natječaj“.

Pravni izvori za pripremu kandidata za pisanu provjeru znanja - testiranje, objavit će se na internetskoj stranici Hrvatskog zavoda za mirovinsko osiguranje - [www.mirovinsko.hr](http://www.mirovinsko.hr)

Vrijeme i mjesto održavanja testiranja objavit će se najmanje pet dana prije održavanja testiranja na internetskoj stranici Hrvatskog zavoda za mirovinsko osiguranje - [www.mirovinsko.hr](http://www.mirovinsko.hr)

Ishod natječajnog postupka, u skladu s člankom 10. stavkom 1. točkom 10. Zakona o pravu na pristup informacijama (Narodne novine, br. 25/13, 85/15 i 69/22), objavit će se na internetskoj stranici Hrvatskog zavoda za mirovinsko osiguranje – [www.mirovinsko.hr](http://www.mirovinsko.hr)

**Hrvatski zavod za mirovinsko osiguranje**

**Središnja služba**